संस्कृत च वेदें, पुराणें, ब्राह्मण-ग्रन्थें, उपनिषदें, पंचतन्त्र बगैरा च खासा कथा-साहित्य समटोए दा ऐ। अपाला ; आत्रोयी, दधीची, सत्यकाम, अगस्त्य, लोपमुद्रा, गर्गी-याज्ञवाल्क्य नचिकेता, दियां कत्थां बड़ियां लोक-प्रिय न। जातकें इच भगवान बुद्ध दे पूर्वजन्म दियां कत्थां न, जिन्दे ज राजे-महाराजे, सेठ-शहुकार ते पखेरू-पखेरू सब्बै शामल न। जैन-साहित्य च बौद्ध-साहित्य दे मकाबले च मतियां कत्थां हासल न। पउमंचरिय ते वसुदेवहिंडिका च राम ते कृष्ण दे चरित्तर सरबन्धी कत्थां सकलत न।